Държавен вестник, бр. 66, 2023 г., стр. 166

СТР.  166	
Д Ъ Р Ж А В Е Н  В Е С Т Н И К 	
БРОЙ  66
пустимост е съгласно отчетените допустими 
разходи по чл. 18, ал. 1. 
(3) Сумата, включена в първото искане за 
плащане по ал. 1, се покрива с допустими 
разходи съгласно чл. 18, ал. 1 в срок не по-
късно от последната счетоводна година.
Чл. 20. В случаите на финансова подкрепа 
чрез финансови инструменти съгласно чл. 5, 
ал. 1 от ЗУСЕФСУ лицето, изпълняващо 
Холдинговия фонд, учредява и осигурява в 
полза на управляващия орган обезпечение 
за целия период на споразумението по чл. 4, 
ал. 1, покриващо пълния размер на средствата, 
за които управляващият орган се е задължил 
към лицето, изпълняващо Холдинговия фонд.
Чл. 21. (1) За предоставянето и управлението 
на финансови инструменти и/или на комби­
нирана подкрепа от финансов инструмент и 
безвъзмездна финансова помощ по чл. 8, т. 1 
лицето, изпълняващо Холдинговия фонд, и/
или субектите, изпълняващи съответните 
специални фондове, или при гаранциите – су­
бектите, предоставящи съответните заеми, 
имат право на разходи за управление и/или 
такси за управление до праговете, определени 
в чл. 68, ал. 4 на Регламент (ЕС) 2021/1060, 
за съответните видове финансови продукти, 
предоставени поотделно или в комбинация с 
безвъзмездна финансова помощ по чл. 8, т. 1 
или в съответствие с резултата от тръжната 
процедура, когато субектите са избрани в 
резултат на тръжна процедура.
(2) Разходите за управление и/или таксите 
за управление по ал. 1 се изплащат при из­
пълнение на критерии, основани на качество 
на изпълнение, определени в споразуменията 
по чл. 4, ал. 1 и чл. 5, ал. 1.
(3) От получената сума по чл. 19, ал. 1 ли­
цето, изпълняващо Холдинговия фонд, може 
да усвоява авансово такса за управление, 
като условията за усвояване се определят в 
споразумението по чл. 4, ал. 1 при спазване 
на принципа за добро финансово управление. 
Управляващият орган и лицето, изпълняващо 
Холдинговия фонд, определят в споразуме­
нието по чл. 4, ал. 1 максимален размер на 
таксата, която може да бъде усвоена авансово. 
Авансово усвоената такса за управление се 
покрива с допустими разходи съгласно чл. 18, 
ал. 1, т. 4 и в съответствие с разпоредбите на 
този член в срок не по-късно от последната 
счетоводна година. 
(4) Лицето, изпълняващо Холдинговия 
фонд, може да предоставя авансово такса 
за управление на субектите, изпълняващи 
съответните специални фондове, или при 
гаранциите – субектите, предоставящи съот­
ветните заеми, в случай че това е договорено 
в споразуменията по чл. 5, ал. 1.
(5) Управляващият орган и Холдинговият 
фонд определят структурата на възнаграж­
дението за управление в споразумението по 
чл. 4, ал. 1.
(6) Холдинговият фонд и субектите, изпъл­
няващи специален фонд, или при гаранци­
ите – със субекти, предоставящи съответните 
заеми, определят структурата на възнагражде­
нието за управление в споразуменията, които 
сключват по чл. 5, ал. 1.
(7) При отчитане на разходи за управление 
и/или такси за управление към управляващ 
орган отчетените суми към всяко искане 
за плащане, различно от първото искане за 
плащане по чл. 19, ал. 1, са до праговете, 
определени в чл. 68, параграф 4 на Регламент 
(ЕС) 2021/1060, изчислени върху отчетените 
разходи по чл. 18, ал. 1, т. 1, 2 и 3. При прик­
лючване на програмата допустимите разходи 
за управление и/или таксите за управление са 
в размер до праговете, определени в чл. 68, 
параграф 4 на Регламент (ЕС) 2021/1060, из­
числени върху допустимите разходи по чл. 18, 
ал. 1, т. 1, 2 и 3.
(8) Разходи за управление и/или такси за 
управление на субекти, изпълняващи фи­
нансови инструменти, избрани чрез тръжна 
процедура, се отчитат към управляващ орган 
в размер, който е договорен в съответствие с 
проведената тръжна процедура.
Чл. 22. Лихвите и други приходи, които 
могат да бъдат отнесени към финансовата под­
крепа, изплатена на финансови инструменти, 
се използват по реда на чл. 60, параграф 2 от 
Регламент (ЕС) 2021/1060.
Чл. 23. (1) Контролът по изпълнението на 
финансовите инструменти се осъществява 
чрез управленски проверки, извършвани от 
управляващия орган, и одити, извършвани 
от одитния орган на съответната програма, 
както и други одитиращи звена.
(2) Управляващият орган извършва провер­
ки на управлението на място само на равни­
щето на субектите, изпълняващи финансовия 
инструмент, а при гаранционните фондове – на 
равнището на субектите, които предоставят 
съответните нови заеми. Управляващият орган 
може да разчита на проверките, извършени 
от външни органи, и да не извършва провер­
ки на управлението на място, при условие 
че разполага с достатъчно доказателства за 
компетентността на тези външни органи.
(3) Одитният орган на съответната програма 
извършва одити на системата и на операциите 
в съответствие с чл. 77, 79 или 83 от Регламент 
(ЕС) 2021/1060 на равнището на субектите, 
изпълняващи финансовия инструмент, а 
при гаранционните фондове – на субектите, 
които предоставят съответните нови заеми. 
Одитният орган на съответната програма 
може да вземе предвид резултатите от одити, 
извършвани от външни одитори по отноше­
ние на субектите, изпълняващи финансовия 
инструмент, за целите на общата увереност, 
като въз основа на това може да реши да 
ограничи собствената си одитна дейност.
(4) В случаите на гаранционни фондове 
органите, отговарящи за одита на програми­
те, може да извършват одити на субектите,